Jabarkan Pelaksanaan dari Bluetooth dalam bahasa melayu

Bluetooth beroperasi pada frekuensi antara 2402 dan 2480 MHz, atau 2400 dan 2483.5 MHz termasuk jalur adang selebar 2 MHz di hujung bawah dan 3.5 MHz lebar di hujung atasnya. Julat-julat frekuensi ini merupakan jalur frekuensi radio julat rendah 2.4 GHz yang digunakan untuk tujuan industri, saintifik dan perubatan (industrial, scientific and medical, ISM). Bluetooth menggunakan suatu teknologi radio bernama spektrum penyebaran loncat frekuensi (frequency-hopping spread spectrum) di mana ia membahagikan data menjadi paket yang kemudiannya dipancarkan dalam salah satu daripada 79 saluran Bluetooth yang dikhususkan - setiap saluran ini mempunyai jalur lebar sebanyak 1 MHz. Sistem ini menghasilkan 800 loncatan frekuensi sesaat dengan terpasangnya Loncatan Frekuneci Suai (Adaptive Frequency-Hopping, AFH). Bluetooth bertenaga rendah (Bluetooth low energy) menggunakan jurang selebar 2 MHz yang mampu menampung sebanyak 40 saluran.